Krčné mandle
Dobrý deň .Môj problém je ten,že už som vybrala 2 ATB. 1.boli Penlac a 2. Suprax. Posledné ATB som užila v Pondelok tohto týždňa a opuch a bolesť mandlí začali v Piatok.Kým som brala ATB dovtedy nebol žiadny problém. Nebola ani bolesť, opuch, začervenanie. Môže to byť aj od alergie?Alebo? Vďaka.
Dobrý deň.
Ďakujeme za Vašu otázku.
Hlavnou funkciou krčných lymfatických uzlín je ochrana pred infekciami spôsobenými baktériami, vírusmi alebo inými patogénmi. Zápal a citlivosť lymfatických uzlín je najčastejšie výsledkom infekcie alebo zápalu. V prípade, že ste boli nedávno liečená antibiotikami môže sa jednať o opätovnú infekciu vyvolanú iným typom baktérie, vírusu alebo iným patogénom.
Vhodnou voľbou je sprej
Jox
, ktorý ničí celý rad choroboplodných zárodkov (baktérie, plesne, niektoré vírusy). Používa sa na dezinfekciu ústnej dutiny a hltana pri zápalových a infekčných ochoreniach. Dávkovanie je 1-3 vstreknutia 2-4x denne priamo na postihnuté miesta. Medzi jednotlivými aplikáciami musí byť odstup minimálne 4 hodiny. Tento liek však nie je vhodný pre pacientov s hyperfunkciou štítnej žľazy a dekompenzovanou srdcovou insuficienciou.
Ak sa príznaky ochorenia nezlepšia do 3 dní alebo sa zhoršia, bude potrebné opätovne sa obrátiť na lekára.
Prajem pekný zvyšok dňa.
S pozdravom
Mgr. Barbora Bičanovská